b'\n_START_ARTICLE_\nPentilformiat\n_START_SECTION_\nIdentifikacija snovi ali pripravka:\n_START_PARAGRAPH_\nIdentifikacija snovi ali pripravka:_NEWLINE_Pentilformiat je brezbarvna oz. bledo rumena bistra teko\xc4\x8dina s sadnim vonjem._NEWLINE__NEWLINE_Slovensko kemijsko ime: AMIL FORMIAT_NEWLINE__NEWLINE_Sinonim: PENTIL FORMIAT_NEWLINE__NEWLINE_Molekulska formula: C\xe2\x82\x86H\xe2\x82\x81\xe2\x82\x82O\xe2\x82\x82_NEWLINE__NEWLINE_Racionalna fomula: HCOO (CH\xe2\x82\x82)\xe2\x82\x84 CH\xe2\x82\x83_NEWLINE__NEWLINE_Angle\xc5\xa1ko ime: amyl formate_NEWLINE__NEWLINE_Nem\xc5\xa1ko ime: amylformiat_NEWLINE__NEWLINE_UN \xc5\xa1tevilo: 1109_NEWLINE_Uporaba snovi ali pripravka:_NEWLINE_To snov lahko najdemo v jabolkah, v jagodah, v paradi\xc5\xbenikih, v medu in v \xc5\xbeganih pija\xc4\x8dah, industrijsko se pa uporablja v brezalkoholnih pija\xc4\x8dah, v sla\xc5\xa1\xc4\x8dicah in v \xc5\xbeve\xc4\x8dilnih gumijih. Najdemo jo tudi v cigaretih in tobaku in je odobren \xc5\xbeivilski dodatek.\n_START_SECTION_\nUgotovitve o nevarnih lastnostih:\n_START_PARAGRAPH_\nNapotki za nevarnost: Zelo lahko vnetljivo: zelo lahko se vname zaradi gretja, iskre ali plamena._NEWLINE_Nevarnost po\xc5\xbeara in eksplozije:_NEWLINE_Hlapi (pare) lahko tvorijo eksplozivne zmesi z zrakom. Hlapi (pare) so te\xc5\xbeji od zraka. Ti se \xc5\xa1irijo ob tleh in kopi\xc4\x8dijo v ni\xc5\xbejih predelih in zaprtih prostorih (kanalizacija, zbiralniki, kleti). Obstaja nevarnost eksplozije par (hlapov) v zaprtih in odprtih prostorih. \xc4\x8ce je snov ozna\xc4\x8dena z oznako \xcb\x9dP\xcb\x9d, potem lahko spremeni svojo kemijsko sestavo (polimerizira), \xc4\x8de se segreva ali \xc4\x8de je v ognju. Iztekanje v kanalizacijo lahko povzro\xc4\x8di po\xc5\xbear ali eksplozijo. Kontejner lahko eksplodira pri segrevanju. Nekatere teko\xc4\x8dine so la\xc5\xbeje od vode._NEWLINE_Nevarnost za zdravje:_NEWLINE_Lahko povzro\xc4\x8di zastrupitev pri vdihavanju ali absorpciji skozi ko\xc5\xbeo. Vdihavanje ali stik s snovjo lahko dra\xc5\xbei ali pe\xc4\x8de ko\xc5\xbeo in o\xc4\x8di. Pri po\xc5\xbearu lahko nastanejo dra\xc5\xbeilni, jedki in/ali strupeni plini. Hlapi (pare) lahko povzro\xc4\x8dijo omoti\xc4\x8dnost ali du\xc5\xa1enje. \xc5\xa0irjenje po\xc5\xbera lahko povzro\xc4\x8di onesna\xc5\xbeenje.\n_START_SECTION_\nUkrepi za prvo pomo\xc4\x8d:\n_START_PARAGRAPH_\nIzpostavljenost (vdihavanje, zau\xc5\xbeitje ali stik s ko\xc5\xbeo) snovi ima lahko kasnej\xc5\xa1e posledice. Premaknite ponesre\xc4\x8denca na sve\xc5\xbei zrak. Po\xc5\xa1kodovanca pokrijte in pustite po\xc4\x8divati. Poskrbite, da je medicinsko osebje seznanjeno z nevarnostjo in zagotovite uporabo ustrezne varovalne opreme._NEWLINE_Vdihovanje_NEWLINE_Uporabite kisik, \xc4\x8de je dihanje ote\xc5\xbeeno. Nudite umetno dihanje, \xc4\x8de ponesre\xc4\x8denec ne diha._NEWLINE_Zau\xc5\xbeitje_NEWLINE_Stik s ko\xc5\xbeo in o\xc4\x8dmi:_NEWLINE_V primeru stika s snovjo takoj izpirajte ko\xc5\xbeo ali o\xc4\x8di s teko\xc4\x8do vodo najmanj 20 minut. Umijte ko\xc5\xbeo z milom in vodo. Odstranite in izolirajte kontaminirano obleko in obutev.\n_START_SECTION_\nUkrepi ob po\xc5\xbearu:\n_START_PARAGRAPH_\nPosebne nevarnosti_NEWLINE_POZOR: snov ima zelo nizko temperaturo vreli\xc5\xa1\xc4\x8da. Uporaba razpr\xc5\xa1ene vode za ga\xc5\xa1enje po\xc5\xbeara bo mogo\xc4\x8de neu\xc4\x8dinkovita._NEWLINE_Primerna sredstva za ga\xc5\xa1enje_NEWLINE_Pri majhnem po\xc5\xbearu se uporablja prah, CO2, razpr\xc5\xa1ena voda ali alkoholno obstojna pena. Ne uporabljajte prahu za ga\xc5\xa1enje po\xc5\xbearov, \xc4\x8de je gore\xc4\x8da snov nitrometan ali nitroetan. Pri velikem po\xc5\xbearu pa se uporablja razpr\xc5\xa1ena voda, vodna megla ali alkoholno obstojna pena. Ne uporabljajte polnega vodnega curka. Premaknite kontejner iz obmo\xc4\x8dja po\xc5\xbeara, \xc4\x8de je to varno. Pri gore\xc4\x8dih kamionih ali cisternah je potrebno gasiti z velike oddaljenosti; uporabljajte vodne topove. Hladite kontejner z velikimi koli\xc4\x8dinami vode, tudi potem, ko ne gori ve\xc4\x8d. Umaknite se takoj, \xc4\x8de sli\xc5\xa1ite \xc4\x8dudne zvoke ali opazite, da se spreminja barva cisterne ali kontejnerja. Vedno se odmaknite od gore\xc4\x8de cisterne. Pri velikih po\xc5\xbearih uporabljajte vodne topove in od dale\xc4\x8d nana\xc5\xa1ajte vodo na po\xc5\xbear; \xc4\x8de je to nemogo\xc4\x8de, se umaknite in pustite ogenj goreti._NEWLINE_Posebna za\xc5\xa1\xc4\x8ditna oprema za gasilce:_NEWLINE_Izolirni dihalni aparat (IDA), gasilska za\xc5\xa1\xc4\x8ditna obleka pa je priporo\xc4\x8dljiva samo v primeru po\xc5\xbeara, v drugih situacijah je namre\xc4\x8d neu\xc4\x8dinkovita.\n_START_SECTION_\nUkrepi ob nezgodnih izpustih\n_START_PARAGRAPH_\nPrevidnostni ukrepi, ki se nana\xc5\xa1ajo na ljudi:_NEWLINE_Ob razlitju oz. razsutju ali ob iztekanju odstranite vse vire v\xc5\xbeiga (ne kadite, odstranite iskrenje in plamen v neposredni okolici). Vsi pripomo\xc4\x8dki, ki jih uporabljate pri delu, morajo biti ozemljeni. Ne dotikajte se ali hodite po razsuti/razliti snovi. Zaustavite iztekanje, \xc4\x8de je to brez nevarnosti. Prepre\xc4\x8dite vstop v vodne vire, kanalizacijo, kleti ali zaprte prostore. Uporabite gasilno peno za zmanj\xc5\xa1anje koli\xc4\x8dine hlapov (par). Absorbirajte ali prekrijte s suho zemljo, peskom ali drugim negorljivim materialom ter prenesite v zbiralnik. Uporabite neiskre\xc4\x8de orodje za pobiranje absorbirane snovi. V primeru ve\xc4\x8djega razlitja zajezite razlitje za kasnej\xc5\xa1o oskrbo in odstranjevanje. Razpr\xc5\xa1ena voda zmanj\xc5\xa1a nastajanje hlapov (par), ne prepre\xc4\x8di pa nevarnosti v\xc5\xbeiga v zaprtih prostorih._NEWLINE_Ekolo\xc5\xa1ki za\xc5\xa1\xc4\x8ditni ukrepi_NEWLINE_Ne sme se spu\xc5\xa1\xc4\x8dati v kanalizacijo.\n_START_SECTION_\nRavnanje z nevarno snovjo/pripravkom in skladi\xc5\xa1\xc4\x8denje\n_START_PARAGRAPH_\nRavnanje_NEWLINE_Podro\xc4\x8dje razsutja ali iztekanja izolirajte takoj 50 m v vseh smereh. Ne pustite blizu nepoobla\xc5\xa1\xc4\x8denih oseb. Ostanite v zavetrju. Ne zadr\xc5\xbeujte se v ni\xc5\xbejih predelih. Prezra\xc4\x8dite zaprte prostore pred vstopom. V primeru razlitja ali razsutja evakuirajte ljudi v razdalji 300 metrov v vseh smereh. \xc4\x8ce gori \xc5\xbeelezni\xc5\xa1ki vagon, cisterna ali priklopnik, izolirajte 800 m v vseh smereh; prav tako evakuirajte ljudi v polmeru 800 m in izvedite ukrepe varovanja ter re\xc5\xa1evanja._NEWLINE_Skladi\xc5\xa1\xc4\x8denje_NEWLINE_Posode moraj biti tesno zaprte in hranjene v hladnem, dobro zra\xc4\x8dnem prostoru.\n_START_SECTION_\nFizikalne in kemijske lastnosti\n_START_PARAGRAPH_\nAgregatno stanje: teko\xc4\x8de_NEWLINE__NEWLINE_Barva: brezbarvna oz. bledo rumena, bistra_NEWLINE__NEWLINE_Vonj: saden_NEWLINE__NEWLINE_Vreli\xc5\xa1\xc4\x8de: 130 \xc2\xb0C_NEWLINE__NEWLINE_Tali\xc5\xa1\xc4\x8de: -73 \xc2\xb0C_NEWLINE__NEWLINE_Parni tlak: 70 h Pa_NEWLINE__NEWLINE_Plameni\xc5\xa1\xc4\x8de: 26 \xc2\xb0C_NEWLINE__NEWLINE_Eksplozivno obmo\xc4\x8dje: 1,7 - 10 vol.\xc2\xa0%\n_START_SECTION_\nToksikolo\xc5\xa1ki podatki\n_START_PARAGRAPH_\nZelo dra\xc5\xbeilno.\n_START_SECTION_\nTransportni podatki\n_START_PARAGRAPH_\nTransportni razred: 3'